1999/312/EY: Neuvoston päätös, tehty 29 päivänä huhtikuuta 1999, merellisten biotoksiinien valvonnan vertailulaboratorioista tehdyn päätöksen 93/383/ETY muuttamisesta



Virallinen lehti nro L 120 , 08/05/1999 s. 0037 - 0039



NEUVOSTON PÄÄTÖS, tehty 29 päivänä huhtikuuta 1999, merellisten biotoksiinien valvonnan vertailulaboratorioista tehdyn päätöksen 93/383/ETY muuttamisesta (1999/312/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että (1) päätöksen 93/383/ETY(4) 3 artiklassa vahvistetaan yhteisön merellisten biotoksiinien valvonnan vertailulaboratorio; kyseisen laboratorion nimi on muuttunut, ja näin ollen 3 artikla olisi muutettava, (2) päätökseen 93/383/ETY ei sisälly menettelyä, jolla sen liite voitaisiin tarkistaa nopeasti; on syytä määrätä, että komission on mahdollista tarkistaa liite jonkin jäsenvaltion tekemän ilmoituksen johdosta, (3) päätöksen 93/383/ETY liitteessä vahvistetaan kunkin jäsenvaltion merellisten biotoksiinien valvontaan nimeämien kansallisten vertailulaboratorioiden luettelo, ja (4) Saksan, Belgian, Espanjan, Suomen, Kreikan, Italian, Yhdistyneen kuningaskunnan ja Ruotsin alunperin merellisten biotoksiinien valvonnan kansallisiksi vertailulaboratorioksi nimeämät laboratoriot eivät enää vastaa niistä tehtävistä, joita varten ne on nimetty, tai ovat tällä välin muuttaneet nimeään tai toiminimeään; näin ollen on tarpeen muuttaa päätöksen 93/383/ETY liite jäsenvaltioiden kansallisia vertailulaboratorioita koskevien ilmoitusten huomioon ottamiseksi, ON TEHNYT TÄMÄN PÄÄTÖKSEN: 1 artikla Muutetaan päätös 93/383/ETY seuraavasti: 1) Korvataan 3 artikla seuraavasti: " 3 artikla Vigossa sijaitseva 'Laboratorio de biotoxinas marinas del Area de Sanidad' nimetään yhteisön merellisten biotoksiinien valvonnan vertailulaboratorioksi." 2) Lisätään 4 artiklaan luetelmakohta seuraavasti: "- sen on autettava kansallisia vertailulaboratorioita ottamaan käyttöön asianmukainen hyviin laboratoriokäytänteisiin (GLP) ja standardiin EN 45 000 perustuva laadunvalvontajärjestelmä.". 3) Lisätään 5 artiklan jälkeen artikla seuraavasti: " 5a artikla Komissio muuttaa tarvittaessa tämän päätöksen liitettä saatuaan joltakin jäsenvaltiolta sen kansallista merellisten biotoksiinien valvonnan vertailulaboratoriota koskevan ilmoituksen. Komissio julkaisee kansallisten vertailulaboratorioiden luettelon ja sen muutokset Euroopan yhteisöjen virallisessa lehdessä.". 2 artikla Korvataan päätöksen 93/383/ETY liite tämän päätöksen liitteenä olevalla tekstillä. 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä päätös on osoitettu kaikille jäsenvaltioille. Tehty Luxemburgissa 29 päivänä huhtikuuta 1999. Neuvoston puolesta W. MÜLLER Puheenjohtaja (1) EYVL C 331, 6.11.1996, s. 12 ja EYVL C 189, 20.6.1997, s. 9. (2) EYVL C 200, 30.6.1997, s. 257 ja lausunto annettu 13. huhtikuuta 1999 (ei vielä julkaistu virallisessa lehdessä). (3) EYVL C 66, 3.3.1997, s. 47. (4) EYVL L 166, 8.7.1993, s. 31. LIITE "LIITE Belgia ja Luxemburg: - Ministère des affaires sociales, de la santé publique et de l'environnement Institut scientifique de la santé publique - Louis Pasteur Section "Denrées Alimentaires" Département "Pharmaco-Bromatologie" Rue Juliette Wytsman 14 B - 1050 Bruxelles Tanska: - The Danish Veterinary and Food Administration Institute of Food Research and Nutrition Mørkhøj Bygade 19 DK - 2860 Søborg Saksa: - Bundesinstitut für gesundheitlichen Verbraucherschutz und Veterinärmedizin Postfach 330013 D - 14191 Berlin Kreikka: - Ινστιτούτο Υγιεινής Τροφίμων Θεσσαλονίκης 28ης Οκτωβρίου 80 GR - 54627 Θεσσαλονίκη Espanja: - Laboratorio de Biotoxinas Marinas Area de Sanidad Estación Marítima s/n E - 36271 Vigo Ranska: - Laboratoire central d'hygiène alimentaire 43, rue de Dantzig F - 75015 Paris Irlanti: - Fisheries Research Center Abbotstown IRL - Dublin 15 Italia: - Centro Ricerche Marine Viale Vespucci 2 I - 47042 Cesenatico (FO) Alankomaat: - Rijksinstituut voor Volksgezondheid en Milieuhygiëne (RIVM) Postbus 1 NL - 3720 BA Bilthoven Portugali: - Laboratório do Instituto Nacional de Investigação das Pescas (INIP) AV. Brasília s/n P - 1400 Lisboa Suomi: - Tullilaboratorio/Tullaboratoriet PL/PB 53 FIN - 02151 Espoo/Esbo Ruotsi: - Institutionen för klinisk bakteriologi Göteborgs universitet S - 41124 Göteborg Yhdistynyt kuningaskunta: - Marine Laboratory PO Box 101 Victoria Road UK - Aberdeen AB11 9DB"